**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 21 – 8 – 2025**

 **ΑΜΑΡΟΥΣΙΟΥ Αρ. Πρ.: 195**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΥΠΟΥΡΓΕΙΟ ΠΡΟ.ΠΟ., ΥΠΟΥΡΓΕΙΟ ΔΙΚΑΙΟΣΥΝΗΣ**

**Κοινοποίηση: ΥΠΑΙΘΑ, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, ΑΔΕΔΥ, Δ. Ο. Ε., Συλλόγους Εκπ/κών Π. Ε. της χώρας**

**Στηρίζουμε και καλούμε τα μέλη μας να πλαισιώσουν την ημέρα δράσης υπεράσπισης του Παλαιστινιακού λαού, ενάντια στη γενοκτονία που πραγματοποιείται την Κυριακή 24 Αυγούστου 2025 στην Αθήνα (Σύνταγμα 20:00) και σε άλλες πόλεις τις χώρας**

Το Δ.Σ. του Συλλόγου Εκπ/κών Π. Ε. Αμαρουσίου καταδικάζει την απόφαση της κυβέρνησης του Ισραήλ να κλιμακώσει την επίθεση στη Γάζα προχωρώντας στην πλήρη κατάληψή της με στόχο την εκδίωξη των Παλαιστινίων από τη χώρα τους. Καταδικάζει απερίφραστα επίσης την πολιτική γενοκτονίας που ακολουθεί το Ισραήλ, με την ανοχή ή έστω τις χλιαρές αντιδράσεις της «πολιτισμένης» Δύσης και την πλήρη υποστήριξη της ελληνικής κυβέρνησης. Δεν είναι δυνατόν να παρακλουθούμε άπραγοι και απαθείς δεκάδες χιλιάδες παιδιά να πεθαίνουν από την πείνα, κυριολεκτικά σε ζωντανή μετάδοση. Η προβολή online της εξόντωσης ενός λαού με τόσο απάνθρωπα μέσα είναι μια διεθνής διαδικασία εκφασισμού της ανθρωπότητας.

Φραστικές καταδίκες - ακόμη και αποφάσεις του Συμβουλίου Ασφαλείας - σε βάρος του Ισραήλ έχουν υπάρξει και στον παρελθόν, χωρίς να αλλάξει κάτι. Αν δεν υπάρξουν πραγματικές κυρώσεις σε βάρος του κράτους – δολοφόνου του Ισραήλ (της μορφής της διακοπής αμυντικών σχέσεων, του εμπάργκο όπλων, της απαγόρευσης να κάνει επενδύσεις στο εξωτερικό, της απαγόρευσης πώλησης προϊόντων σε αυτό, και - ναι - της μη δυνατότητας τουρισμού), χωρίς αποπομπή από όλους τους Διεθνείς αθλητικούς, πολιτιστικούς κ.λπ. οργανισμούς με τον όποιο συμβολισμό έχει αυτό, και χωρίς μαζική διακοπή επενδύσεων και οικονομικών συνεργασιών (αποεπένδυση), το Ισραήλ δεν πρόκειται να αλλάξει πολιτική και θα παραμείνει στη σημερινή γενοκτονική στρατηγική του.

**Στη βάση όλων των παραπάνω:**

**1. Χαιρετίζουμε τις κινητοποιήσεις στον Πειραιά, τη Σύρο, τη Ρόδο, τον Άγιο Νικόλαο ενάντια είτε σε πλοία στρατιωτικών αποστολών είστε στο γνωστό κρουαζιερόπλοιο με τους ισραηλινούς τουρίστες που σε όποιο λιμάνι κατεβαίνουν βρίζουν, χυδαιολογούν και χτυπάνε Έλληνες πολίτες (βλ. επίθεση Ισραηλινού στον Άγιο Νικόλαο σε γυναίκα καταστηματάρχη για το πανό που είχε κρεμάσει έξω από το κατάστημά της).**

**2. Χαιρετίζουμε τις μειοψηφικές αλλά ηρωικές διαμαρτυρίες των ισραηλινών πολιτών αλλά και βουλευτών ενάντια στην κυβέρνηση Νετανιάχου και τα εγκλήματά της, καθώς και την σημαντική και πολύμορφη διαμαρτυρία – καταγγελία του κράτους δολοφόνου από πάρα πολλούς Εβραίους που δεν κατοικούν στο Ισραήλ.**

**3. Στηρίξαμε και καλέσαμε τα μέλη του σωματείου μας να συμμετέχουν στις πολυάριθμες εκδηλώσεις αλληλεγγύης στην Παλαιστίνη της 10ης Αυγούστου 2025 που διοργανώθηκαν σε όλη τη χώρα.**

**4. Στηρίξαμε και καλέσαμε τα μέλη μας να συμμετέχουν στην κινητοποίηση στον Πειραιά που έγινε την Πέμπτη 14 – 8 – 2025, στις 07:00 π.μ. στην πύλη Ε12 αποτρέποντας την αποβίβαση Ισραηλινών τουριστών του Crown Iris στον Πειραιά.**

**ΚΑΛΟΥΜΕ ΤΑ ΜΕΛΗ ΤΟΥ ΣΩΜΑΤΕΙΟΥ ΜΑΣ ΝΑ ΣΥΜΜΕΤΕΧΟΥΝ ΜΑΖΙΚΑ ΣΤΗΝ ΚΙΝΗΤΟΠΟΙΗΣΗ ΑΛΛΗΛΕΓΓΥΗΣ ΣΤΟΝ ΠΑΛΑΙΣΤΙΝΙΑΚΟ ΛΑΟ ΠΟΥ ΔΙΟΡΓΑΝΩΝΟΥΝ ΣΩΜΑΤΕΙΑ ΚΑΙ ΣΥΛΛΟΓΙΚΟΤΗΤΕΣ ΜΕ ΤΗ ΣΤΗΡΙΞΗ ΤΗΣ ΠΑΛΑΙΣΤΙΝΙΑΚΗΣ ΠΑΡΟΙΚΙΑΣ ΕΛΛΑΔΑΣ ΤΗΝ ΚΥΡΙΑΚΗ 24 ΑΥΓΟΥΣΤΟΥ 2025 στις 20:00 στο ΣΥΝΤΑΓΜΑ.**

**Όταν το μέτρο της ανθρωπιάς είναι η αλληλεγγύη κανείς δε μπορεί να κλείνει τα μάτια του στη γενοκτονία.**

**Όλοι/όλες στην κινητοποίηση αλληλεγγύης στον Παλαιστινιακό λαό την Κυριακή 24 Αυγούστου 2025 στις 20:00 στο ΣΥΝΤΑΓΜΑ**

**ΛΕΥΤΕΡΙΑ ΣΤΗΝ ΠΑΛΑΙΣΤΙΝΗ – ΝΑ ΣΤΑΜΑΤΗΣΕΙ Η ΓΕΝΟΚΤΟΝΙΑ ΤΟΥ ΠΑΛΑΙΣΤΙΝΙΑΚΟΥ ΛΑΟΥ ΑΠΟ ΤΟ ΚΡΑΤΟΣ – ΔΟΛΟΦΟΝΟ ΤΟΥ ΙΣΡΑΗΛ – ΚΑΜΙΑ ΣΥΝΕΡΓΑΣΙΑ ΜΕ ΤΟ ΚΡΑΤΟΣ ΔΟΛΟΦΟΝΟ ΤΟΥ ΙΣΡΑΗΛ**

